Egypti / Egyptissä syntyneet kansalaisuudettomat

Egypt / Stateless people born in Egypt

**Kysymykset**

1. Onko Egyptissä ihmisryhmiä, jotka eivät ole Egyptissä syntymisestä ja asumisesta huolimatta saaneet Egyptin kansalaisuutta? Jos on, niin minkälaisia erilaisia ryhmiä on kyseessä?
2. Kohdistuuko kansalaisuudettomiin systemaattisia oikeudenloukkauksia Egyptissä? Jos kohdistuu, niin minkälaisia?
3. Onko kansalaisuudettoman henkilön mahdollista palata Egyptiin?
4. Onko kansalaisuudettoman henkilön mahdollisuus saada Egyptin kansalaisuus jollakin tavalla? Jos on, niin millä tavalla ja mitä Egyptin kansalaisuuden saaminen edellyttää?

***Questions***

1. Are there certain groups in Egypt whose members have not received nationality despite having been born and having lived in Egypt? What kind of different groups are there?
2. Are stateless people systematically targeted with infringements? If so, what kind of infringements have they been targeted with?
3. Can a stateless person return to Egypt?
4. Can a stateless person acquire the Egyptian nationality? What requirements are there for the acquirement of the nationality?

### 1. Onko Egyptissä ihmisryhmiä, jotka eivät ole Egyptissä syntymisestä ja asumisesta huolimatta saaneet Egyptin kansalaisuutta? Jos on, niin minkälaisia erilaisia ryhmiä on kyseessä?

Egyptissä on eri ihmisryhmiä, joilla ei ole Egyptin tai minkään muunkaan maan kansalaisuutta siitä huolimatta, että he ovat syntyneet ja asuneet Egyptissä.[[1]](#footnote-1) Al-Monitorin artikkelissa kansalaisuudettomien sanotaan asuvan erityisesti rajaseuduilla ja vuoristossa.[[2]](#footnote-2) Tällaiset kansalaisuudettomat henkilöt voivat kuulua joihinkin Egyptin raja-alueilla asuviin beduiiniheimoihin[[3]](#footnote-3),[[4]](#footnote-4) kuten Siinailla elävään al-Azazma-heimoon[[5]](#footnote-5) tai Egyptin ja Sudanin raja-alueella asuviin al-Atmanin ja Rashaidan heimoihin.[[6]](#footnote-6) Lisäksi ilman Egyptin kansalaisuutta olevista ryhmistä McBride ja Kingston (2013) mainitsevat kansalaisuudettomuutta Egyptissä käsittelevässä raportissaan 1) sellaiset egyptiläiset, joiden kansalaisuus on epäselvä kansalaisuuslakien takia tapauksissa, joissa äiti ei ole voinut antaa kansalaisuuttaan lapselleen isän ollessa ulkomaalainen, 2) jotkut sellaiset henkilöt, joilla on eritrealaiset ja etiopialaiset sukujuuret, 3) pakolaisille syntyneet lapset, jotka eivät pysty osoittamaan kansalaisuuttaan, 4) jotkut Egyptissä asuvat palestiinalaiset, 5) Egyptiin tulleet kansalaisuudettomat, jotka ovat kotoisin eri Afrikan ja Persianlahden maista sekä 6) mahdollisesti myös jotkut henkilöt, jotka kuuluvat baha’i-uskontokuntaan.[[7]](#footnote-7) Bostonin yliopiston oikeustieteellisen tiedekunnan ihmisoikeusklinikan(Boston University School of Law's International Human Rights Clinic, BU Intl Human Rights) laajassa raportissa (2022) kansalaisuudettomuudesta Egyptissä mainitaan seuraavat ryhmät, joilla on riski jäädä kansalaisuudettomaksi: haavoittuvassa asemassa olevat lapset (ks. alla tarkemmin), sellaisten uskonnollisten ryhmien jäsenet, joita Egyptin hallinto ei tunnusta, kuten baha’it, beduiiniryhmät sekä muut egyptiläiset, jotka asuvat rajaseuduilla, sekä useat eri pakolais- ja maahanmuuttajaryhmät.[[8]](#footnote-8) Egyptissä on siis kansalaisuudettomia henkilöitä, esimerkiksi pakolaisia, jotka eivät ole syntyneet Egyptissä,[[9]](#footnote-9) mutta tämän kyselyvastauksen kysymyksissä 1 ja 2 keskitytään kuvaamaan sellaisten kansalaisuudettomien tai kansalaisuudettomuuden riskissä[[10]](#footnote-10) olevien henkilöiden tilannetta, jotka ovat syntyneet Egyptissä.

Kansalaisuudettomien näkymättömyys tekee heihin liittyvän datan keräämisen vaikeaksi.[[11]](#footnote-11) Yhdysvaltain ulkoministeriön vuotta 2021 käsittelevän ihmisoikeusraportin mukaan YK:n pakolaisjärjestö UNHCR oli tietoinen kahdeksasta kansalaisuudettomasta, joista suurin osa oli armenialaisia[[12]](#footnote-12). Raportissa viitataan paikalliseen kansalaisjärjestöön, jonka mukaan kansalaisuudettomien todellinen määrä oli maassa todennäköisesti suurempi. Niin Egyptin hallinnolla kuin UNHCR:llä ei ollut raportin mukaan mekanismeja tunnistaa kansalaisuudettomia, mukaan lukien henkilöitä, joiden Sudanin/Etelä-Sudanin sekä Etiopian/Eritrean kansalaisuus on kiistanalainen.[[13]](#footnote-13) Myös esimerkiksi UNHCR:n julkaiseman raportin perusteella (Pierrot 2013) kansalaisuudettomien määrä Egyptissä on todennäköisesti suurempi, kuin mitä UNHCR:n omat tilastot sanovat,[[14]](#footnote-14) ja tätä kyselyvastausta varten käsiteltyjen lähteiden perusteella Egyptissä on useita ryhmiä, joihin kuuluvat henkilöt eivät välttämättä ole Egyptissä syntymisestä huolimatta saaneet Egyptin kansalaisuutta.

**Beduiinit ja muut rajaseuduilla asuvat egyptiläiset**

Siinai

Useamman lähteen perusteella Siinailla elävän al-Azazma-beduiiniheimon jäsenillä ei ole Egyptin kansalaisuutta.[[15]](#footnote-15) Al-Azazma-heimon kooksi on arvioitu lähteestä riippuen noin 3000– 5000 jäsentä.[[16]](#footnote-16) Egyptiläisen verkkolehden al-Masry al-Youmin artikkelia varten haastateltu al-Azazma-heimon jäsen mainitsee heimon asuinpaikoiksi Siinailla Wadi al-Jayifan, al-Kuntillan sekä al-Qusaiman.[[17]](#footnote-17) Crisis Groupin mukaan neljä suurempaa heimoa jakavat alueita Egyptin ja Israelin rajalla Siinailla: al-Tarabin, al-Tayaha, al-Azazma sekä al-Ahaywat -heimot.[[18]](#footnote-18) Raseef22-verkkomedian haastatteleman al-Sawarika-heimoon kuuluvan siinailaisen aktivistin mukaan noin 500 al-Azazma-heimon perhettä elää ilman papereita,[[19]](#footnote-19) ja egyptiläisen verkkolehden al-Masry al-Youmin vuonna 2012 haastatteleman al-Azazma-heimon sheikin mukaan kansalaisuudettomuus koskee heimon yli 5000 jäsentä, ja tämän olevan heidän suurin ongelmansa.[[20]](#footnote-20)

Al-Azazma-heimon jäsenten kansalaisuudettomuuden katsotaan juontuvan siitä, että heimo asuttaa Egyptin ja Israelin rajaseutua.[[21]](#footnote-21) Daily News Egyptin tammikuussa 2012 julkaiseman uutisartikkelin mukaan al-Azazma-heimon jäsenten asuttamat alueet ovat Egyptin ja Israelin raja-alueilla, minkä takia heimon jäsenillä ei ole kansalaisuutta.[[22]](#footnote-22) Egyptiläisen bloggerin ja aktivistin Ahmed Awadallan mukaan heimon jäsenet asuvat Egyptin ja Israelin rajan molemmin puolin. Israelin miehityksen lakattua heimon jäsenet olivat hänen mukaansa odottaneet saavansa Egyptin kansalaisuuden, mutta he saivat ainoastaan ”kauttakulkuasiakirjat” (”passage documents”), joissa ei määritelty kansalaisuutta.[[23]](#footnote-23) Raseef22-verkkomedian haastatteleman al-Sawarka-heimoon kuuluvan aktivistin mukaan al-Azazma-heimon jäsenillä on vain dokumentti, johon kansalaisuudeksi on merkitty ’määrittelemätön’.[[24]](#footnote-24)

Daily News Egyptin mukaan aiemman ulkoministerin Ahmad Maherin (virassa 2001–2004) aikana al-Azazma-heimon jäsenille myönnettiin henkilöllisyystodistus, johon on merkitty heidän heimonsa, mutta heille ei myönnetty kansalaisuutta.[[25]](#footnote-25) Al-Monitor uutisoi vuoden 2021 helmikuussa kansalaisuudettomista Egyptissä. Haastatellun al-Azazma-heimon jäsenen mukaan al-Azazma-heimoon kuuluvilla henkilöillä ei ollut vieläkään kansalaisuutta.[[26]](#footnote-26)

Lähteissä puhutaan pääasiallisesti al-Azazma-heimosta koskien beduiinien kansalaisuudettomuutta, mutta viitteitä löytyy siitä, että myöskään joidenkin muiden heimojen jäsenillä ei välttämättä ole kansalaisuutta. Esimerkiksi Yhdysvaltain ulkoministeriön vuotta 2021 käsittelevässä ihmisoikeusraportissa kerrotaan, että vuoden 2021 helmikuussa Egyptin sisäministeriö oli myöntänyt kansalaisuuden kolmelle al-Muzaisa-heimoon kuuluvalle veljekselle Etelä-Siinain Dahabin kylässä.[[27]](#footnote-27) Niin ikään al-Monitorin artikkelissa helmikuulta 2021 viitataan ilmeisesti samaan tapaukseen. Artikkelissa kerrotaan, että kolmen beduiiniheimoon kuuluvan veljeksen lisäksi Egyptin hallinto oli edeltävien vuosien aikana myöntänyt kansalaisuuden kymmenille muille henkilöille. Haastateltu al-Azazma-heimon jäsen pohti, että taustalla siihen, miksei hänen heimonsa jäsenille ollut vielä myönnetty kansalaisuutta saattaisi olla se, että Egyptin hallinto olisi myöntänyt kansalaisuuden sellaisille henkilöille, jotka olivat toimineet sen turvallisuusviranomaisten kanssa yhteistyössä Siinain islamistijärjestöjä vastaan. Al-Azazma-heimo olisi hänen mukaansa kieltäytynyt yhteistyöstä, minkä takia Egyptin hallinto ei olisi myöntänyt kansalaisuutta.[[28]](#footnote-28) Bostonin yliopiston oikeustieteellisen tiedekunnan ihmisoikeusklinikan haastatteleman anonyyminä pysyttelevän kansalaisjärjestön edustajan mukaan jotkut Siinanin beduiiniyhteisöt, kuten al-Azazma-heimo ja al-Garasha-heimo, ovat protestoineet sitä vastaan, kuinka Egyptin hallinto heitä kohtelee, liittyen muun muassa vaikeuksiin rekisteröidä henkilöllisyyttä ja saada henkilöllisyysdokumentteja. Samassa raportissa arvioidaan, että sellaisten beduiiniyhteisöjen, jotka asuvat maaseudulla on vaikeampi saada täyttä kansalaisuusasemaa kuin kaupunkiasutuksen lähelle asettuneiden beduiinien. Hankalinta raportin mukaan näyttää olevan raja-alueilla asuvilla beduiiniyhteisöillä.[[29]](#footnote-29)

Yleensä ottaen Siinailla asuviin beduiineihin on suhtauduttu epäilyksellä Egyptin hallinnon osalta,[[30]](#footnote-30) osin väitettyjen Israel-kytkösten takia.[[31]](#footnote-31) Esimerkiksi vuodelta 2011 olevassa IRIN Newsin[[32]](#footnote-32) artikkelissa Siinain beduiineista kuvataan, kuinka joidenkin beduiinien väitetään toimineen yhteistyössä Israelin armeijan kanssa vuoden 1967 kuuden päivän sodassa, jolloin Israel valtasi Siinain niemimaan Egyptiltä.[[33]](#footnote-33) POMED:n raportissa vuodelta 2014 kuvataan, kuinka beduiinit on laajalti nähty Israelin kätyreinä (*collaborator*), ja lisäksi kuinka niin Egyptissä kuin muuallakin Lähi-idässä paimentolaiskansoihin suhtaudutaan valtakulttuurin osalta monesti negatiivisesti katsoen beduiinien olevan alkukantaisia ja sivistymättömiä.[[34]](#footnote-34) Jotkut beduiinit toimivat rikollisuuden, kuten huume- ja ihmiskaupan, parissa.[[35]](#footnote-35) POMED:n raportin mukaan etenkin Pohjois-Siinain alueella hallinnon huono kohtelu on johtanut joidenkin beduiinien radikalisoitumiseen.[[36]](#footnote-36)

Beduiinien määrästä ei ole saatavilla tarkkaa tilastotietoa. Beduiinien määrän Siinailla on arvioitu yhden lähteen mukaan noin 300 000–400 000,[[37]](#footnote-37) ja heidän osuudekseen niemimaan väestöstä kolme neljäosaa.[[38]](#footnote-38) Beduiiniheimoja on arvioitu olevan 12–15.[[39]](#footnote-39) Siinain beduiinien raportoidaan olevan marginalisoitu ryhmä,[[40]](#footnote-40) joka elää köyhyydessä ilman pääsyä peruspalveluiden pariin ja jota systemaattisesti syrjitään työmarkkinoilla.[[41]](#footnote-41) On raportoitu, että beduiinit eivät saisi liittyä armeijaan, opiskella poliisi- ja sotilaskorkeakouluissa,[[42]](#footnote-42) toimia tärkeissä valtion tehtävissä tai muodostaa omia poliittisia puolueita.[[43]](#footnote-43)

Middle East Monitorin artikkelissa vuoden 2019 elokuulta sanotaan, että beduiineilla ei usein ole syntymätodistusta tai henkilöllisyystodistusta.[[44]](#footnote-44) On arvioitu, että jopa harvemmalla kuin yhdellä kolmanneksella aikuisista beduiineista kaupunkien ulkopuolella on henkilöllisyysdokumentit.[[45]](#footnote-45) IRIN Newsin heinäkuussa 2012 julkaistua artikkelia varten haastatteleman siinailaisen kansalaisjärjestön Al Gora Community Development Associationin edustajan arvion mukaan Siinailla olisi 70 000 rekisteröimätöntä (*unregistered*) beduiinia.[[46]](#footnote-46)

Siinailla ja sen raja-alueilla asuu muitakin kuin beduiineja, ja voi olla, että kansalaisuudettomuuden tai paperittomuuden uhka koskee myös heitä. BU Intl Human Rightsin raportin mukaan kansalaisuudettomuuden riski koskee tiettyjä Egyptin raja-alueiden ryhmiä, mukaan lukien beduiiniyhteisöjä.[[47]](#footnote-47) Egyptiläisen verkkolehden Ahram Onlinen artikkelissa mainitaan, että Egyptin hallinnon vuonna 2010 julkaiseman raportin mukaan neljänneksellä Siinain koko väestöstä ei olisi henkilökorttia (*national ID card*). Lähteessä ei tarkenneta, koskiko tämä vain beduiiniheimoja vai myös muita ryhmiä.[[48]](#footnote-48)

Halayebin ja Shalatinin alue

Helmikuussa 2021 julkaistun al-Monitorin artikkelin mukaan Halayebin ja Shalatinin kiistelyllä raja-alueella Sudanin ja Egyptin rajalla al-Atman- ja Rashaida-heimojen jäsenillä ei ole kansalaisuutta. Al-Monitorin haastatteleman Rashaida-heimon jäsenen mukaan heimon jäsenet kärsivät Sudanin ja Egyptin rajakiistoista. Hänen mukaansa edeltävän kymmenen vuoden aikana hallinnon edustajat olivat luvanneet, että heidän kansalaisuushakemuksensa hyväksyttäisiin ja että he saisivat oman edustajansa parlamenttiin, mutta lupauksia ei ollut pidetty.[[49]](#footnote-49) Sudan ja Egypti kiistelevät alueesta, mutta tällä hetkellä Egypti hallinnoi aluetta.[[50]](#footnote-50)

BU Intl Human Rightsin haastatteleman turvapaikka-asianajaja Ashraf Ruxin mukaan Egyptin hallinto pitää joitakin alueella asuvia heimoja sudanilaisina. Ruxi kuvaa, että mikäli Egypti katsoo, että henkilö on tai hänen tulisi olla rekisteröity Sudanissa, he eivät myönnä henkilölle egyptiläisiä henkilöllisyysasiakirjoja.[[51]](#footnote-51) El Watan Newsin marraskuussa 2015 julkaisemaa artikkelia varten haastetellun al-Atman-heimon heimonvanhimman mukaan viranomaiset pitävät heitä sudanilaisina, eivätkä myönnä heille kansalaisuutta. Toisen haastatellun al-Atman-heimon jäsenen mukaan jotkut heimon jäsenet ovat ilmoittaneet kuuluvansa eri heimoon saadakseen henkilöllisyyspaperit. Artikkelin mukaan al-Atman-heimon jäseniä asuu Kaakkois-Egyptissä sijaitsevassa al-Shalatinin kaupungissa 500.[[52]](#footnote-52) Al-Rashaida-heimon sanotaan kuuluvan Halayebin ja Shalatinin alueiden suurimpiin heimoihin.[[53]](#footnote-53) Viitaten Sudanin pysyvän edustajan kirjeeseen YK:lle BU Intl Human Rightsin raportissa noteerataan, että Egypti on pyrkinyt ”egyptiläistämään” aluetta ja avannut toimipisteen kansalaisten rekisteröimistä varten. Kuitenkin kuten yllä mainittu, esimerkiksi al-Monitorin helmikuussa 2021 julkaistun artikkelin perusteella al-Atman- ja Rashaida-heimojen jäsenillä ei ole kansalaisuutta.[[54]](#footnote-54) BU Intl Human Rightsin raportissa huomioidaan myös, että joillain alueen kansalaisuudettomista saattaisi olla mahdollisuus Sudanin kansalaisuuteen.[[55]](#footnote-55)

**Palestiinalaiset**

Palestiinalaisten kansalaisuusasioita Egyptissä käsitellään tarkemmin Maahanmuuttoviraston kyselyvastauksessa ”Egypti/palestiinalaiset, kansalaisuus […]”.[[56]](#footnote-56)

Palestiinalaisten määrästä Egyptissä on annettu erilaisia arvioita, ja palestiinalaisia on muuttanut Egyptiin useassa eri vaiheessa, 2010-luvulla esimerkiksi pakolaisina Syyriasta.[[57]](#footnote-57) Yhdysvaltain ulkoministeriön vuotta 2021 käsittelevän ihmisoikeusraportin mukaan suurin osa maassa asuvasta arvioidusta 70 000:sta palestiinalaispakolaisesta oli kansalaisuudeton.[[58]](#footnote-58) Yhdysvaltain ulkoministeriön arvio palastiinalaisten määrästä perustunee YK:n pakolaisjärjestön tilastoon.[[59]](#footnote-59) Tähän määrään ei kuulu esimerkiksi Syyriasta paenneet palestiinalaiset.[[60]](#footnote-60)

Kuten Egyptissä syntyneistä palestiinalaisista mainitaan 29.3.2018 päivätyssä kyselyvastauksessa, vuoden 2011 lakimuutoksen perusteella palestiinalaisille miehille ja egyptiläisille naisille syntyneet lapset voivat saada Egyptin kansalaisuuden, kun aiemmin ei näin ollut. Tämän lain perusteella myönnettyjen kansalaisuuksien määräksi on esitetty lähteestä riippuen 17 000–40 000.[[61]](#footnote-61)

**Haavoittuvassa asemassa olevat lapset**

Bostonin yliopiston oikeustieteellisen tiedekunnan ihmisoikeusklinikan raportissa kuvataan, kuinka lapsen syntymän rekisteröinti on kriittisen tärkeää henkilön laillisen aseman luomiseksi ja kansalaisuudettomuuden estämiseksi. Vaikka lainsäädännössä egyptiläisellä äidillä ja isällä on nykyään yhtäläinen oikeus siirtää kansalaisuutensa lapselle, naisiin kohdistuu raportin mukaan enemmän byrokraattisia esteitä lapsen syntymää rekisteröidessä. [[62]](#footnote-62) Esimerkiksi Maailmanpankin julkaiseman lapsiavioliittoja käsittelevän raportin mukaan Egyptissä lain mukaan isä voi aina rekisteröidä lapsen syntymän, mutta äiti tarvitsee lisäksi joko todistuksen avioliitosta tai muuten hänen on todistettava kirjallisesti, että lapsi on hänen ja esitettävä lausunto henkilöltä, joka on todistanut lapsen syntymän.[[63]](#footnote-63) BU Intl Human Rightsin raportissa kuvataan useisiin lähteisiin perustuen (mm. turvapaikkajuristin haastatteluun), että vaikka lain mukaan yksinäiset naiset voivat rekisteröidä avioliiton ulkopuolisen lapsen syntymän, ongelmaksi voivat muodostua muiden muassa sosiaalinen stigma ja se etteivät viranomaiset edes välttämättä aina tiedä, että naiset voivat rekisteröidä syntymän myös yksin.[[64]](#footnote-64)

BU Intl Human Rightsin raportissa mainitaan seuraavat lapsiryhmät, jotka voivat olla riskissä joutua kansalaisuudettomaksi: 1) avioliiton ulkopuoliset lapset, 2) lapset, jotka ovat syntyneet niin kutsutun *urfi*-avioliiton[[65]](#footnote-65) sisällä, 3) lapset, jotka ovat syntyneet vanhemmille, jotka ovat menneet naimisiin ennen kuin he ovat täyttäneet 18-vuotta, 4) lapset, jotka ovat syntyneet raiskauksen seurauksena, 5) katulapset, 6) hylätyt lapset ja löytölapset.[[66]](#footnote-66)

BU Intl Human Rightsin mukaan siitäkin huolimatta, että lapsen vanhemmat olisivat naimisissa, voi lapsen rekisteröintiä varten vaadittavien asiakirjojen hankkimisessa olla vaikeuksia, erityisesti pakolaisille ja maahanmuuttajille.[[67]](#footnote-67) Niin ikään myös Kairon amerikkalaisen yliopiston maahanmuutto- ja pakolaistutkimuksen keskuksen (Center for Migration and Refugee Studies, CMRS) raportin mukaan erilaisilla maahanmuuttajaryhmillä kuten pakolaisilla ja turvapaikanhakijalla voi olla vaikeuksia rekisteröidä lasten syntymiä Egyptissä, jolloin riski kansalaisuudettomuudesta lasten kohdalla kasvaa. Lasten syntymätodistusten tai muiden henkilöllisyystodistusten hankkiminen on erityisen vaikeaa paperittomille henkilöille. Raportissa kuvataan, kuinka monet turvapaikanhakijat etenkin Sudanista, Etelä-Sudanista, Etiopiasta ja Eritreasta saapuvat Egyptiin usein ilman henkilöllisyystodistuksia, ja heillä on usein huomattavia vaikeuksia saada todistuksia maidensa edustustoista Egyptissä. Mikäli he eivät ole erinäisistä syistä rekisteröityneet YK:n pakolaisjärjestölle, ei Egyptin hallinto raportin mukaan myönnä heille minkäänlaisia henkilöllisyysdokumentteja.[[68]](#footnote-68) Egyptissä syntyneen lapsen rekisteröiminen on raportin mukaan suoraviivaista maahanmuuttajille, mikäli vanhemmilla on tarvittavat asiakirjat ja/tai oleskelulupa ja vanhemmat ovat laillisesti naimisissa. Lapsen rekisteröiminen on vaikeampaa, mikäli vanhemmilla tai äidillä ei ole esittää avioliittotodistusta tai hakija on yksinhuoltajaäiti ja/tai lapsi on syntynyt raiskauksen seurauksena.[[69]](#footnote-69) Egyptiläisen pakolaisten oikeuksiin keskittyvän järjestön (the Egyptian Foundation for Refugee Rights) tutkija Mohamed Farahat kuvaa, kuinka raiskauksen seurauksena syntyneiden lasten rekisteröinti erityisesti pakolaisnaisille on vaikeaa. Rekisteröintiprosessi raiskaustapauksissa vaihtelee riippuen siitä, tunnetaanko isä ja kieltääkö hän isyyden. Lähteen mukaan syntymien rekisteröimisestä vastaavat viranomaiset Egyptissä eivät välttämättä tiedä, kuinka toimia tapauksissa, joissa lapsi on syntynyt avioliiton ulkopuolella ja/tai äidillä ei ole muita henkilöllisyystodistuksia kuin todistus pakolaisuudesta tai turvapaikanhakijan statuksesta, minkä seurauksena lapsi ei välttämättä saa syntymätodistusta ja hänestä tulee kansalaisuudeton.[[70]](#footnote-70)

Egyptin kansalaisuuslakia on uudistettu vuonna 2004 niin, että egyptiläiselle äidille syntyvät lapset voivat saada Egyptin kansalaisuuden, vaikka heidän isänsä ei olisi egyptiläinen.[[71]](#footnote-71) Vuoden 2014 perustuslaissa niin ikään vahvistetaan, että Egyptin kansalaisuus on kenen tahansa oikeus, joka syntyy egyptiläiselle äidille (tai isälle).[[72]](#footnote-72) Vuonna 2005 julkaistussa Refugees Internationalin raportissa arvioitiin, että egyptiläisille äideille ja ulkomaisille isille syntyneiden, kansalaisuudettomien lasten määrä olisi ollut 400 000:sta yli miljoonaan.[[73]](#footnote-73) Vuoden 2004 lakimuutokseen liittyen annettiin asetus, että ennen lain voimaantuloa egyptiläiselle äidille ja ulkomaalaiselle isälle syntyneille lapsille voidaan hakemuksesta myöntää kansalaisuus.[[74]](#footnote-74) Tutkija Fatouh ElChazlin vuonna 2012 julkaisemassa raportissa naisten oikeuksista Egyptin kansalaisuuslaeissa sanotaan, että vuoden 2004 lakimuutoksen jälkeen kaikki sisäministeriölle tulleet kansalaisuushakemukset koskien egyptiläisten äitien lapsia isän ollessa ulkomaan kansalainen oli hyväksytty paitsi sellaisissa tapauksissa, joissa syy hakemuksen epäämiselle liittyi valtiollisiin turvallisuuskysymyksiin.[[75]](#footnote-75) Kansalaisuuden hakemisessa egyptiläisten äitien ja muunmaalaisten isien lapsille on raportoitu joitain esteistä. Women’s Refugee Commissionin[[76]](#footnote-76) mukaan äidin tuli lapsen kansalaisuushakemuksen liitteeksi esittää oman isänsä ja isoisänsä syntymätodistukset, ennen lain voimaantuloa syntyneiden lasten tapauksia käsiteltiin vain yhdessä Kairossa sijaitsevassa toimipisteessä, ja viranomaisilla ei ollut ohjelmaa, jossa tietoa lakimuutoksesta olisi jaettu johtaen mahdollisesti siihen, että jotkut perheet eivät tienneet, että he voisivat hakea lapsille kansalaisuutta.[[77]](#footnote-77) Esimerkiksi McBriden ja Kingstonin mukaan lain toimeenpanossa oli esteitä liittyen esimerkiksi tehottomaan byrokratiaan, hankaluuteen hankkia henkilöasiakirjoja, joissa äidin kansalaisuus olisi merkitty, ja lakia koskevan tiedon puutteeseen maaseudulla.[[78]](#footnote-78)

**Muut**

Egyptin hallinto ilmoitti vuoden 2020 joulukuussa ottavansa kansalaisuuden pois egyptiläiseltä aktivistilta Ghada Najibelta tehden hänestä käytännössä kansalaisuudettoman.[[79]](#footnote-79) Verkkomedia Middle East Monitor uutisoi vuoden 2022 helmikuussa, että Najibe on kritisoinut hallintoa näkyvästi, ja vuonna 2015 hän lähti maasta pois. Hänet tuomittiin poissaolevana viideksi vuodeksi vankeuteen terrorismista ja valtion turvallisuuden häiritsemisestä. Uutisen mukaan Egypti oli ilmoittanut vuoden 2020 joulukuussa ottavansa Najiben kansalaisuuden pois väittäen, että Najibella on Syyrian kansalaisuus. Najiben isä oli syyrialainen, mutta Najibella ei ollut todellisuudessa ollut koskaan muuta kuin Egyptin kansalaisuus. Uutisen mukaan egyptiläiset suurlähetystöt ja konsulaatit ovat lisäksi kieltäytyneet uusimasta satojen ulkomailla asuvien toisinajattelijoiden passeja.[[80]](#footnote-80) Vuonna 2014 uutisoitiin, että Egypti oli ottanut kansalaisuuden pois 800 henkilöltä[[81]](#footnote-81), joiden se katsoi hankkineen kansalaisuuden ”laittomasti”. Lisäksi uutisen mukaan Egyptin presidentti oli vaatinut selvitystä 13 000 palestiinalaisesta, joille oli myönnetty kansalaisuus vuoden 2011 kansannousun jälkeen pyytäen tarkistamaan, olivatko henkilöt tekemisissä ääriryhmien kanssa.[[82]](#footnote-82)

Kanadan maahanmuutto- ja turvapaikkaneuvoston (Immigration and Refugee Board of Canada, IRB) Egyptin passin hankkimista koskevaa kyselyvastausta varten haastatellun Egyptian Human Rights Forumin edustajan mukaan osalle ulkomailla asuvista poliittisista aktivisteista ei ole myönnetty passeja, mutta tilanne vaihtelee tapauskohtaisesti riippuen esimerkiksi missä maassa sijaitsevasta Egyptin edustustosta passia haetaan (lähteen mukaan Euroopassa ja Pohjois-Amerikassa passin uusiminen olisi helpompaa kun taas esimerkiksi Turkissa egyptiläiselle aktivistille passin uusiminen olisi lähes mahdotonta). Lisäksi turvallisuusviranomaiset voivat toimia haastatellun mukaan aktivistien hakemusten suhteen mielivaltaisesti.[[83]](#footnote-83)

Egyptin perustuslaissa tunnustetaan kolme abrahamilaista uskontoa (islam, juutalaisuus, kristinusko). Uskonto merkitään tunnistetietona ja se on ilmoitettava henkilöllisyystodistukseen[[84]](#footnote-84), avioliittotodistukseen (joka vaaditaan lapsen syntymätodistusta varten) hankkimista varten. Henkilöoikeudellista asemaa koskevat oikeusasiat (perhelaki) käsitellään uskontokunnan mukaisen lainsäädännön puitteissa. Koska Egyptin valtio ei tunnusta baha’i-uskontoa, kohtaavat uskontokunnan jäsenet vaikeuksia henkilöllisyysasiakirjojen ja henkilöoikeudellista asemaa koskevien todistusten hankkimisessa. Tämän seurauksena jotkut baha’it voivat olla riskissä joutua kansalaisuudettomiksi. BU Intl Human Rightsin haastatteleman oikeustieteen apulaisprofessorin Mona Orabyn mukaan baha’it voivat olla käytännössä osin ilman erilaisia henkilöllisyysasiakirjoja (*partially documented*) tai myös täysin ilman henkilöllisyysasiakirjoja (*completely undocumented*).[[85]](#footnote-85)

Minority Rights Groupin (MRG) mukaan myös jotkut Egyptin juutalaiset ovat kohdanneet vaikeuksia hankkia henkilöllisyysdokumentteja. Juutalaisten määrän on arvioitu olevan Egyptissä hyvin pieni, yhteisön jäsenten lukumäärän on arvioitu Kairossa ja Aleksandriassa olevan alle 12. MRG:n haastatteleman Egyptin juutalaisen yhteisön jäsenen mukaan hänen tietämässään neljässä tapauksessa ulkomailla asuvat juutalaiset olivat saaneet Egyptin passin, kun he olivat pystyneet osoittamaan egyptiläisen syntyperän, mutta raportissa viitattujen uutislähteiden perusteella henkilöllisyysdokumenttien hankkimisessa oli ollut joissain tapauksissa ongelmia.[[86]](#footnote-86)

### 2. Kohdistuuko kansalaisuudettomiin systemaattisia oikeudenloukkauksia Egyptissä? Jos kohdistuu, niin minkälaisia?

Tässä kappaleessa käsitellään erityisesti Egyptissä syntyneiden kansalaisuudettomien tai kansalaisuudettomuuden riskissä olevien tilannetta. Esimerkiksi kansalaisuudettomiin pakolaisiin tai laittomasti maassa oleviin henkilöihin voi kohdistua erilaisia muita oikeudenloukkauksia.

Ilman kansalaisuutta henkilö voi jäädä ilman peruspalveluita.[[87]](#footnote-87) Perustuen Egyptissä asuvien kansalaisuudettomien haastatteluihin McBride ja Kingston kuvaavat,[[88]](#footnote-88) kuinka kansalaisuudettomuus vaikuttaa negatiivisesti liikkumisenvapauteen, yhdenvertaisuuteen lain edessä ja sosiaalisten ja taloudellisten oikeuksien toteutumiseen.[[89]](#footnote-89) BU Intl Human Rightsin raportissa Egyptin kansalaisuudettomuudesta kuvataan, kuinka henkilöitä, jotka eivät pysty todistamaan kansalaisuuttaan kohdellaan Egyptin työmarkkinoilla kuten ulkomaalaisia, joiden työnteko-oikeutta rajoitetaan lainsäädännössä. [[90]](#footnote-90) International Policy Centre for Inclusive Growthin (IPC-IG)[[91]](#footnote-91) raportin mukaan ulkomaalaiset tarvitsevat Egyptissä työskennelläkseen työluvan. Egyptissä on annettu ministeriötason säädöksiä, joilla joitain ryhmiä on vapautettu työluvan vaatimuksesta, kuten turvapaikanhakijat, palestiinalaiset ja kansalaisuudettomat, mutta näitä vapautuksia ei ole sisällytetty enää uusimpaan ministeriötason päätökseen (160/2019), ja IPC-IG:n raportissa todetaan, ettei ole selvää, ovatko poikkeukset enää voimassa.[[92]](#footnote-92)

Australian ulko- ja kauppaministeriön Egyptiä koskevassa maatietoraportissa sanotaan, että kansalliset henkilökortit (*national identity card*) ovat Egyptissä pakollisia aikuisille. Monet keskeiset toiminnat, kuten kiinteistöjen tai kulkuvälineiden vuokraaminen tai ostaminen, pankkitilin avaaminen tai passin hakeminen on käytännössä mahdotonta ilman henkilökorttia. Myös työpaikan löytäminen voi olla haasteellista ilman korttia. Lähteen mukaan egyptiläiset voivat hakea korttia täytettyään 16 vuotta, ja kortin hakemista varten tarvitaan alkuperäinen syntymätodistus sekä jommankumman vanhemman henkilökohtaisesti annettu ilmoitus, että hakija on hänen lapsensa. Lisäksi nuorelta vaaditaan todistus opiskelupaikasta.[[93]](#footnote-93)

Lähteissä kuvaillaan kansalaisuudettomien ryhmien vaikeuksia, kun heiltä on evätty pääsy peruspalveluiden pariin. Esimerkiksi al-Azazma-heimon sanotaan olevan ilman kouluja, sairaaloita tai muita yhteiskunnan palveluita.[[94]](#footnote-94) Raseef22-verkkomedian marraskuulta 2016 olevassa artikkelissa haastatellun siinailaisen al-Sawarika-heimoon kuuluvan aktivistin mukaan jotkut al-Azazma-heimon jäsenistä hakivat Israelista turvapaikkaa vuonna 1999 heihin kohdistuneen huonon kohtelun vuoksi. Tämän seurauksena Egyptin hallinto oli haastatellun mukaan järjestänyt heille joitain peruspalveluja kuten vettä, sähköä, koulun ja terveyspisteen. Samaa artikkelia varten haastateltu al-Azazma-heimon jäsen kertoo, kuinka heimon jäsenten on vaikea päästä terveydenhuollon piiriin peruspalveluiden puutteen vuoksi kuvaten, kuinka paikallisessa terveyspisteessä ei ole mitään terveydenhuollon laitteita eikä lääkäri ole vieraillut paikalla pisteen perustamisen jälkeen. Hänen mukaan niin ikään lapsille ei ole paikkaa valtion kouluissa, vaan jotkut yksittäiset heimon jäsenet opettavat heille luku- ja kirjoitustaidon alkeita.[[95]](#footnote-95)

McBride ja Kingston kuvaavat, kuinka kansalaisuudettomat kohtaavat Egyptissä rajoituksia liikkumisenvapauteen.[[96]](#footnote-96) Al-Masry al-Youmin vuonna 2012 haastatteleman al-Azazma-heimon sheikin mukaan kansalaisuudettomuuden takia heimon jäseniä on kielletty matkustamasta Egyptin sekä Siinain ulkopuolelle. Lisäksi lehden haastatteleman toisen al-Azazma-heimon jäsenen mukaan Egyptin hallinto ei suostu myöntämään heille rakennuslupia sillä perusteella, että he ovat kansalaisuudettomia, ja heidän lapsensa eivät pääse kouluun, koska heillä ei ole syntymätodistuksia.[[97]](#footnote-97)

IRIN Newsin haastattelussa vuodelta 2012 nimeämättömään heimoon kuuluva Siinailla asuva beduiini kuvaa, kuinka hänellä ei ole henkilöllisyystodistusta eikä avioliittotodistusta. Hänen mukaansa ilman todistusta avioliitosta voi tulla ongelmia poliisin tarkastuspisteellä, mikäli hän on vaimonsa kanssa. Artikkelin mukaan ilman minkäänlaisia henkilöllisyystodistuksia olevat henkilöt eivät ole oikeutettuja valtion ruoka-apuun, valtion sairausvakuutukseen (sen sijaan terveydenhoitopalvelut on haettava yksityiseltä puolelta), ja rokotuksiakaan ei voi saada ilmaiseksi ilman syntymätodistusta. He ovat lisäksi heikossa asemassa erilaisissa maaomistuksiin liittyvissä kiistoissa, koska he eivät voi todistaa omistavansa maitaan. Haastatellun beduiinin mukaan, jotta hän voisi rekisteröidä henkilöllisyytensä viranomaisille, hänen vanhempiensa täytyisi ensin rekisteröidä avioliittonsa, ja lisäksi rekisteröinti olisi vaatinut rahaa hakemuksen käsittelyä varten sekä matkoihin.[[98]](#footnote-98)

El Watan Newsin haastatteleman Egyptin ja Sudanin kiistellyllä raja-alueella asuvan al-Atman-heimon jäsenen mukaan hänen heimonsa jäsenet joutuivat maksamaan vedestä, kun muut heimot saivat vettä ilmaiseksi. Hänen mukaansa he olisivat tarvinneet henkilöllisyyspaperit, jotta hänen lapsensa olisi voinut mennä kouluun. Samaa artikkelia varten haastatellun heimonvanhimman mukaan jotkut al-Atman-heimon jäsenet olivat paenneet Sudaniin saadakseen lapsilleen koulutuksen, kun tämä ei ollut Egyptissä mahdollista.[[99]](#footnote-99)

**Siinain konflikti**

Siinailla asuvien ryhmien, erityisesti rajaseudun beduiiniheimojen, on raportoitu kärsivän kansalaisuudettomuudesta. Siinailla on ollut vuosien ajan käynnissä aseellinen konflikti Egyptin armeijan ja alueella toimivien aseistettujen jihadistijärjestöjen välillä. Konfliktilla on raportoitu olevan siviiliuhreja ja erityisesti Pohjois-Siinailla tehdyt turvallisuusviranomaisten toimenpiteet ovat kohdistuneet myös siviileihin.

Israel miehitti Siinain niemimaata vuosien 1967–1982 aikana. Vuoden 1978 Camp Davidin rauhansopimuksen perusteella niemimaa palautettiin Egyptin hallintaan.[[100]](#footnote-100) Raportissaan Siinain konfliktista tutkija Iffat Idris kuvaa, kuinka Egyptin hallinnon ja paikallisten siinailaisten beduiiniheimojen välinen epäluottamus, beduiinien marginalisointi ja Egyptin hallinnon kykenemättömyys vastata beduiinien yhteisöjen kehitystarpeisiin on johtanut kasvavaan vihaan Siinain niemimaan asukkaissa.[[101]](#footnote-101) Siinailla on toiminut aseistettuja jihadistiryhmiä, merkittävimpänä Ansar Bayat al-Maqdis, nyttemmin Wilayat Sinai, joita vastaan Egyptin armeija on taistellut.[[102]](#footnote-102)

Egyptin armeija on käynyt vuoden 2011 jälkeen jo vuosikymmenen taisteluja Siinailla aseistettuja ryhmiä vastaan, [[103]](#footnote-103) ja konflikti jatkuu yhä.[[104]](#footnote-104) Tutkija Allison McManusin mukaan Egyptin hallinto on onnistunut estämään väkivaltaisuuksien leviämisen muualle maahan ja pienentämään jihadistiryhmien aiheuttamaa uhkaa, mutta samalla se ei ole pystynyt lopettamaan konfliktia vaan se on eristänyt sen Pohjois-Siinaille. Egypti ei ole McManusin mukaan puuttunut alueen tyytymättömyyden juurisyihin, vaan sen lähestymistapa perustuu lähinnä sotilaallisiin toimiin.[[105]](#footnote-105) Idris kuvaa, kuinka Egyptin hallinon reaktio Siinain kasvaneeseen väkivaltaan perustuen kapinallisten vastaisiin operaatioihin, pidätyksiin ja ulkonaliikkumiskieltoihin, ja valvonnan tehostamiseen Gazan rajalla on entisestään vieraannuttanut alueen beduiiniheimoja.[[106]](#footnote-106) HRW:n vuotta 2021 käsittelevän ihmisoikeusraportin mukaan Egyptin armeija on jatkanut ankaria liikkumisenvapauden rajoituksia Pohjois-Siinailla. Siitä huolimatta, että aseellisten ryhmien hyökkäykset olivat vähentyneet, armeija oli tuhonnut tuhansia koteja ja suurimman osan Pohjois-Siinain kuvernoraatin pelto- ja laidunalueesta (*farmland*). Egyptin presidentin määräyksestä lokakuussa 2021 Pohjois-Siinain puolustusministeriölle annettiin valta häätää asukkaita miltä tahansa alueelta, asettaa ulkonaliikkumiskieltoja ja kieltää kuljetus- ja viestiliikennetoimintaa.[[107]](#footnote-107)

HRW:n mukaan Egypti on konfliktin aikana 2010-luvulla pidättänyt tuhansia ihmisiä Pohjois-Siinailla, ja jopa sadat ihmiset ovat joutuneet pakotettujen katoamisten uhriksi. Lisäksi kymmenet tuhannet alueen asukkaat on karkotettu tai he ovat paenneet kodeistaan väkivaltaisuuksien vuoksi. HRW:n mukaan Egyptin armeija on tehnyt systemaattisesti mielivaltaisia pidätyksiä, jotka ovat joissain tapauksissa kohdistuneet myös lapsiin, kohdistanut asukkaisiin pakotettuja katoamisia, kidutusta, teloittanut ihmisiä ilman oikeudenkäyntiä, ja rankaissut ihmisiä kollektiivisesti. Egyptin armeija on HRW:n mukaan mahdollisesti syyllistynyt laittomiin iskuihin ilmassa ja maassa, joissa on kuollut useita siviileitä, mukaan lukien lapsia. Lisäksi se on rekrytoinut ja aseistanut paikallisia militioita, jotka ovat osaltaan syyllistyneet erilaisiin oikeudenloukkauksiin. HRW:n mukaan Wilayat Sinain taistelijat ovat kidnapanneet, kiduttaneet ja murhanneet satoja Siinain asukkaita. He ovat mestanneet heidän ekstremististä ideologiaansa vastustavia henkilöitä sekä henkilöitä, joita he pitävän hallinnon tukijoina. Lisäksi he ovat teloittaneet lukuisia kiinniotettuja hallinnon turvallisuusjoukkojen jäseniä.[[108]](#footnote-108)

Middle East Monitorin vuoden 2019 elokuussa julkaiseman artikkelin mukaan Egyptin viranomaiset ovat tuhonneet beduiinien omistamia taloja Etelä-Siinailla. Artikkelin mukaan taloja on yleensä tuhottu erityisesti Siinain pohjoispuolella. Artikkelin mukaan ainoastaan egyptiläisille vanhemmille syntyneet egyptiläiset voivat omistaa maata, ja beduiinien voi olla vaikeaa osoittaa mistä heidän sukunsa on kotoisin, sillä monilla beduiineilla ei ole syntymä- tai henkilöllisyystodistuksia. Tämän perusteella Egyptin hallinto on voinut katsoa, ettei beduiineilla ole laillista omistusoikeutta taloihinsa. Talojen tuhoaminen liittyy Egyptin turvallisuusoperaatioihin alueella. Artikkelin mukaan Rafahin kaupungissa ja Gazan rajalla laajemmin oli tuhottu ainakin 3000 kotia puskurivyöhykkeen luomiseksi.[[109]](#footnote-109) Niin ikään esimerkiksi HRW:n mukaan Egypti on tuhonnut Siinailla vuosien 2013–2020 välillä ainakin 12350 rakennusta, joista suurin osa on ollut ihmisten koteja. Tämän lisäksi Egyptin armeija on HRW:n mukaan tuhonnut arviolta 6000 hehtaaria peltoja tai laidunalueita (*farmland*). Egyptin armeija on HRW:n mukaan tuhonnut rakennuksia sekä al-Arishin ja Rafahin kaupungeista puskurivyöhykkeen luomiseksi. Egyptin hallinto ei ole raportin mukaan julkisesti antanut muuta tietoa operaatioistaan kuin että ne ovat olleet turvallisuusoperaatioita paikallista ISIS-kytköksistä aseellista terrorijärjestöä Wilayat Sinaita vastaan.[[110]](#footnote-110)

### 3. Onko kansalaisuudettoman henkilön mahdollista palata Egyptiin?

Tätä vastausta varten ei löytynyt tietoa siitä, voiko kansalaisuudeton henkilö palata Egyptiin.

Vuoden 1960 laissa nro 89 säädetään muiden kuin Egyptin kansalaisten maahantulosta. Lakiin on tehty muutos (laki 88/2005) vuonna 2005. Lain artiklan 2 mukaan vain henkilöt, joilla on voimassa oleva passi tai muu egyptiläisten viranomaisten hyväksymä henkilöllisyysdokumentti saavat lähteä ja saapua Egyptiin. Lain artiklassa 4 säädetään, että maahantulo tulee tehdä virallisesti tunnistettujen maahantulopisteiden kautta ja henkilöllä on oltava voimassa oleva viisumi.[[111]](#footnote-111)

McBride ja Kingston kirjoittavat, kuinka Egyptissä rajoitetaan usein kansalaisuudettomien oikeutta liikkumisenvapauteen, mukaan lukien oikeutta lähteä, palata uudelleen ja pysyä maassa (*leave, re-enter and remain in the state*).[[112]](#footnote-112)

McBride ja Kingston kuvaavat artikkelissaan luvattomasti maahan tulleiden kansalaisuudettomien tilannetta. Heidän haastattelemistaan[[113]](#footnote-113) kansalaisuudettomista oli pidätetty ja tuomittu sotilastuomioistuimessa sakkoihin ja vuoden vankeuteen sen jälkeen, kun he olivat saapuneet maahan luvatonta reittiä pitkin. Pidätettyjen ei annettu vedota YK:n pakolaisjärjestöön turvapaikka-asioissa. Yhtä Saudi-Arabiassa syntynyttä kansalaisuudetonta haastateltua pidettiin vangittuna senkin jälkeen, kun hänen tuomionsa luvattomasta maahantulosta oli kumottu. Hän kertoi syyksi sen, ettei häntä voitu kansalaisuudettomana karkottaa mihinkään maahan. Hänelle oli lisäksi annettu mahdollisuus jäädä vankilaan tai muussa tapauksessa hänet olisi vapautettu Somaliaan (jonne Saudi-Arabia oli aiemmin karkottanut hänet).[[114]](#footnote-114) Myös esimerkiksi Global Detention Projectin (GDP)[[115]](#footnote-115) mukaan pakolaiset, turvapaikanhakijat ja maahanmuuttajat voivat saada rikosperusteisen rangaistuksen (*criminal penalty*) tai heitä voidaan pitää hallinnollisessa säilössä (*administrative detention*) luvattoman maahantulon, oleskelun tai maasta poistumisen perusteella. GDP:n mukaan viranomaiset yleensä pitävät luvattomasti maahan tulleita säilössä, kunnes heidät voidaan karkottaa tai heidän tapauksensa on ratkaistu maahanmuuttoviranomaisten toimesta.[[116]](#footnote-116)

IRB:n Egyptin passin hankkimista koskevaa kyselyvastausta varten haastatellun Egyptian Human Rights Forumin edustajan mukaan passin hankkimista varten henkilöllä täytyy olla Egyptin henkilökortti (*National Identity Card*). Haastatellun mukaan henkilökortteja ei voida uusia ulkomailla kuin poikkeustilanteissa, joissa Egypti on lähettänyt maahan virallisen delegaation kansalaisten henkilökorttien uusimista varten. IRB:n haastatteleman Egyptin Washington DC:n suurlähetystön konsulaattivirkailijan mukaan henkilökorttia ei voida myöntää ensimmäistä kertaa valtuutetun henkilön (*proxy*) välityksellä, vaan myöntöä varten tarvitaan henkilön kuva sekä sormenjäljet, mikä voidaan tehdä vain henkilökohtaisesti Egyptissä.[[117]](#footnote-117)

### 4. Onko kansalaisuudettoman henkilön mahdollisuus saada Egyptin kansalaisuus jollakin tavalla? Jos on, niin millä tavalla ja mitä Egyptin kansalaisuuden saaminen edellyttää?

Egyptissä on lähteiden perusteella sellaisia Egyptissä syntyneitä henkilöitä, joilla ei ole henkilöllisyysasiakirjoja, kuten edes syntymätodistusta, liittyen muun muassa siihen, että yhteisöt asuvat eristyksissä, kaukana viranomaisten toimipisteistä, yhteisön jäsenillä ei ole varaa rekisteröintikuluihin, ja lukutaidottomuuden taso on korkea.[[118]](#footnote-118) Myös esimerkiksi yksinäisten naisten on raportoitu kohtaavan muun muassa byrokratian ja sosiaalisen stigman takia vaikeuksia lasten syntymien rekisteröimisessä.[[119]](#footnote-119) Bostonin yliopiston oikeustieteellisen tiedekunnan ihmisoikeusklinikan raportissa suositellaan, että muun muassa byrokraattisia prosesseja keventämällä, viranomaispalveluiden tarjoamisella maaseudulla, ja viranomaisten kouluttamisella yhä useampi henkilö saisi henkilöllisyysasiakirjat.[[120]](#footnote-120)

Lisäksi tietoa löytyy Egyptissä syntyneistä henkilöistä, joille ei ole lähteiden perusteella myönnetty kansalaisuutta mahdollisesti poliittisista ja/tai historiallisista syistä. Tällaisiin ryhmiin kuuluvat esimerkiksi jotkut Siinailla asuvat paimentolaiset, erityisesti al-Azazma-heimon jäsenet[[121]](#footnote-121) ja jotkut Egyptin ja Sudanin välisillä kiistellyillä alueilla asuvat heimot,[[122]](#footnote-122) sekä henkilöitä, joilta Egypti on ottanut kansalaisuuden pois.[[123]](#footnote-123)

Kuten 1. kysymyksen kohdalla on mainittu, Egyptin sisäministeriön kerrotaan myöntäneen kansalaisuuden kolmelle al-Muzaisa-heimoon kuuluvalle veljekselle Etelä-Siinain Dahabin kylässä,[[124]](#footnote-124) mihin liittyen al-Azazma-heimoon kuuluva jäsen pohti al-Monitorin haastattelussa, että Egyptin hallinto ei olisi myöntänyt al-Azazma-heimon jäsenille kansalaisuutta, koska heimo ei olisi tehnyt yhteistyötä turvallisuusviranomaisten kanssa.[[125]](#footnote-125) Raseef22-verkkomedian haastattelema siinailaisen al-Azazma-heimon jäsen katsoi, että vain siinä tapauksessa, että heimon jäsen menisi naimisiin heimon ulkopuolisen egyptiläisen naisen kanssa, lapset saisivat Egyptin kansalaisuuden. Hän mainitsee myös, että heimon perinteiden mukaisesti avioliittoon mennään kuitenkin heimon sisällä.[[126]](#footnote-126) Kuten aiemmin mainittu, Egyptin ja Sudanin välisellä kiistellyllä alueella elävän al-Atman-heimon jäsenen mukaan jotkut heimon jäsenet olisivat sanoneet kuuluvansa toiseen heimoon saadakseen henkilöllisyystodistuksen.[[127]](#footnote-127)

Kansalaisuus lainsäädännössä

Egyptin kansalaisuutta koskeva laki on artikuloitu pääasiassa vuoden 1975 laissa nro 26 (26/1975).[[128]](#footnote-128)

Egyptin kansalaisuuslain (artikla 2, laki 26/1975) alkuperäisen muodon mukaan egyptiläisiksi katsotaan henkilöt, jotka ovat syntyneet egyptiläisille isille tai äideille sellaisissa tapauksissa, kun isää ei tunneta, isän kansalaisuutta ei tiedetä tai isä on kansalaisuudeton.[[129]](#footnote-129)

Vuoden 2004 kansalaisuuslakia koskevan muutoksen (laki 154/2004) jälkeen lain 26/1975 artiklan 2 mukaan egyptiläisiksi katsotaan

1. kuka tahansa, joka on syntynyt egyptiläiselle isälle tai egyptiläiselle äidille,
2. kuka tahansa, joka on syntynyt Egyptissä tuntemattomille vanhemmille. Egyptistä tavatun löytölapsen katsotaan olevan syntynyt Egyptissä, ellei muuta näytetä toteen.[[130]](#footnote-130)

Laissa 26/1975 säädetään myös kansalaistamisesta. Lain neljännen artiklan mukaan Egyptin sisäministeriö voi myöntää kansalaisuuden kenelle tahansa egyptiläistä syntyperää (*Egyptian origin*) olevalle täysi-ikäiselle, joka hakee kansalaisuutta sen jälkeen, kun hänen asuinpaikkansa on ollut Egypti viiden vuoden ajan (*after five years of ordinary residence in Egypt*); kelle tahansa ulkomaalaiselle, joka on syntynyt Egyptissä ulkomaalaiselle isälle, joka on myös syntynyt Egyptissä, mikäli henkilö kuuluu enemmistöväestöön arabiankielisessä maassa tai maassa, jonka uskonto on islam, ja mikäli henkilö hakee Egyptin kansalaisuutta vuoden sisällä täysi-ikäistymisestään; Egyptissä syntyneelle ulkomaalaiselle, jonka asuinpaikka on Egypti, kun hän tulee täysi-ikäiseksi, mikäli hän hakee kansalaisuutta vuoden sisällä täysi-ikäistymisestään ja 1) hän on mieleltään terve eikä kärsi vammasta, joka tekisi hänestä taakan yhteiskunnalle, 2) hän on toimintatavoiltaan ja maineeltaan hyvä, eikä häntä ole rikosoikeudellisesti rankaistu kunnianvastaisesta rikoksesta (*crime against honor*), ellei hän ole kunnostautunut, 3) hän osaa arabiaa, 4) hänellä on laillinen keino ansaita toimeentulonsa.[[131]](#footnote-131)

On huomattava, että esimerkiksi Kairon amerikkalaisen yliopiston maahanmuutto- ja pakolaistutkimuksen keskuksen (CMRS) mukaan ulkomaalaisen on vaikea hankkia Egyptin kansalaisuutta. CMRS:n mukaan Egyptin sisäministeriö myöntää harvoin Egyptin kansalaisuuden edes sellaisissa tilanteissa, joissa laissa määritellyt vaatimukset kansalaistamista varten on täytetty. CMRS:n raportissa todetaan, että vaikka tilanteesta ei löydy virallista tietoa, haastattelut lakimiesten sekä maahanmuuttajien kanssa puoltavat käsitystä siitä, että Egyptin kansalaisuutta on vaikea saada. Esimerkkinä mainitaan arabiankielisestä muslimimaasta, Sudanista, kotoisin oleva, 25 vuotta Egyptissä asunut haastateltu, joka ei ollut hakenut kansalaisuutta, koska ei ollut olemassa tietoa aiemmista tapauksista, jossa vastaavassa tilanteessa olevat henkilöt olisivat saaneet kansalaisuuden. CMRS:n mukaan tilanteesta on seurannut se, että hyvin harva maahanmuuttaja tai pakolainen edes hakee kansalaisuutta.[[132]](#footnote-132)

Vuonna 2018 Egypti hyväksyi lain 173/2018, jossa säädettiin, että ulkomaalainen voi saada viiden vuoden oleskeluluvan, mikäli hän maksaa seitsemän miljoonaa Egyptin puntaa[[133]](#footnote-133). Viiden vuoden jälkeen hän voi hakea kansalaisuutta. Laki mahdollistaa uuden tavan hakea kansalaisuutta, mutta korkean hinnan vuoksi se ei ole tavallisen maahanmuuttajan tai pakolaisen saatavilla.[[134]](#footnote-134)

Egyptin kansalaisuuden voi saada avioliiton kautta. Lain 26/1975 artiklan 7 mukaan ulkomaalainen nainen, joka menee naimisiin egyptiläisen kanssa voi saada kansalaisuuden avioliiton kautta, mutta hänen on ilmoitettava halustaan saada kansalaisuus sisäministeriölle. Lisäksi vaaditaan, ettei hänen avioliittonsa egyptiläisen miehen kanssa ole päättynyt muusta kahden vuoden sisällä siitä, kun hän on tehnyt ilmoituksensa.[[135]](#footnote-135) On huomattava, että laki koskee vain ulkomaalaisia naisia; ulkomaalaiset miehet eivät voi saada Egyptin kansalaisuutta avioliiton perusteella.[[136]](#footnote-136)

## Lähteet

Ahram Online/El-Rashidi, Sarah 29.9.2012. *Egypt’s Sinai Bedouins cry out*. <https://english.ahram.org.eg/NewsContent/1/0/54170/Egypt/Egypts-Sinai-Bedouins-cry-out.aspx> (käyty 27.6.2022).

BU Intl Human Rights (Boston University School of Law’s International Human Rights Clinic)

02/2022. *The Campaign to End Statelessness in Egypt*. Saatavilla: <http://citizenshiprightsafrica.org/wp-content/uploads/2022/05/Campaign-to-End-Statelessness-Egypt-BU-2022.pdf> (käyty 22.6.2022).

8.12.2020. *A First Glimpse into Statelessness in North Africa: Egypt*. <https://buslahr.medium.com/a-first-glimpse-into-statelessness-in-north-africa-egypt-abafcab4e38b> (käyty 1.6.2022).

18.10.2021. *Egypt Achieves Nationality Law Reform But Gaps Remain*. <https://buslahr.medium.com/egypt-achieves-nationality-law-reform-but-gaps-remain-6fb472b821cc> (käyty 2.6.2022).

Brookings/Ahmed, Akbar & Akins, Harrison 15.2.2012. *No Arab Spring for Egypt’s Bedouin*. <https://www.brookings.edu/opinions/no-arab-spring-for-egypts-bedouin/> (käyty 31.5.2022).

ElChazli, Fatouh 2012. *Women’s Rights in the Nationality Laws*. <http://ncw.gov.eg/wp-content/uploads/2016/05/en22.pdf> (käyty 21.6.2022).

CMRS (Center for Migration and Refugee Studies) 6/2021. *Preventing statelessness among migrants and refugee children in North Africa: the case of Egypt*. Issue: No. 15. The American University in Cairo. <https://documents.aucegypt.edu/Docs/GAPP/Public%20Policy%20Hub%20Webpage/LSE%20REPORT_Final_%20Edited_Jun%202.pdf> (käyty 2.6.2022).

Gilbert, Hilary 2010. *‘Everything has its price.’ Conservation, development and Bedu in St Katherine Protectorate, South Sinai*. Saatavilla: [https://www.research.manchester.ac.uk/portal/en/theses/everything-has-its-price-conservation-development-and-bedu-in-st-katherine-protectorate-south-sinai(e8177ce7-6b2d-4a03-889b-6821b615aabe).html](https://www.research.manchester.ac.uk/portal/en/theses/everything-has-its-price-conservation-development-and-bedu-in-st-katherine-protectorate-south-sinai%28e8177ce7-6b2d-4a03-889b-6821b615aabe%29.html) (käyty 22.6.2022).

Daily News Egypt 4.1.2012. *North Sinai voters wary of Islamist Dominance*. <http://www.dailynewsegypt.com/2012/01/04/north-sinai-voters-wary-of-islamist-dominance/> (käyty 31.5.2022).

DFAT (Australian Government Department of Foreign Affairs and Trade). 17.6.2019. *DFAT Country Information Report Egypt.* <https://www.dfat.gov.au/sites/default/files/country-information-report-egypt.pdf> (käyty 29.6.2022).

Egypt Independent/al-Masry al-Youm

29.10.2014. *Egyptian nationality stripped from 800, including Palestinians*. <https://www.egyptindependent.com/egyptian-nationality-stripped-800-including-palestinians/> (käyty 27.6.2022).

12.10.2014. *What to know about Halayeb and Shalateen: Egypt-Sudan disputed territories.* <https://egyptindependent.com/what-know-about-halayeb-and-shalateen-egypt-sudan-disputed-territories/> (käyty 6.6.2022).

Egyptin kansalaisuuslaki, laki nro 26/1975*.* *Law No. 26 of 1975 Concerning Egyptian Nationality, Official Journal No. 22, 29 May 1975.* Englanninkielinen käännös saatavilla: <https://www.refworld.org/docid/3ae6b4e218.html> (käyty 21.6.2022).

Egyptin kansalaisuuslaki, laki nro 154/2004. Englanninkielinen käännös saatavilla: <https://learningpartnership.org/sites/default/files/resources/pdfs/Egypt%20-%20Nationality%20Law%20-%202004%20-%20English.pdf> (käyty 21.6.2022).

Egyptin laki nro 173/2018. Englanninkielinen käännös saatavilla: <http://citizenshiprightsafrica.org/wp-content/uploads/2020/10/Egypt-Law-No.173-Aug2018-EN.pdf> (käyty 21.6.2022).

Egyptin perustuslaki 2014. Käännös saatavilla: <https://www.constituteproject.org/constitution/Egypt_2014.pdf> (käyty 2.6.2022).

Egyptin sisäministeriö. Säädös 12025/2004 koskien lakia 154/2004. Käännös saatavilla: <http://www.africanchildforum.org/clr/Legislation%20Per%20Country/Egypt/egypt_nationality_2004_en.pdf> (käyty 17.6.2022).

Farahat, Mohamed 6/2017. *Children of rape of refugee women, and statelessness, in Egypt*. FMR 55. <https://www.fmreview.org/sites/fmr/files/FMRdownloads/en/shelter/farahat.pdf> (käyty 2.6.2022).

GDP (Global Detention Project). 09/2018. *Country Report. Immigration Detention in Egypt: Military Tribunals, Human Rights Abuses, Abysmal Conditions, and EU Partner*. <https://www.globaldetentionproject.org/immigration-detention-egypt> (käyty 29.6.2022).

Gentry, Chris 24.6.2018. *The Sinai Insurgency, Part 3: The Tribal Aspect*. <https://international-review.org/the-sinai-insurgency-part-3-the-tribal-aspect/> (käyty 31.5.2022).

Global Voices/Awadalla, Ahmed 16.10.2012. *The Stateless People in Egypt*. <https://globalvoices.org/2012/10/16/egypt-the-stateless-people-of-egypt/> (käyty 31.5.2022).

Hanmer, Lucia & Elefante, Marina 07/2016, 19. *The Role of Identification in Ending Child Marriage, Identification for Development.* World Bank Group.

HRW (Human Rights Watch)

2022. *World Report 2021: Egypt.* <https://www.hrw.org/world-report/2022/country-chapters/egypt> (käyty 23.6.2022).

7.3.2021. *Egypt: Massive Sinai Demolitions Likely War Crimes*. <https://www.hrw.org/news/2021/03/17/egypt-massive-sinai-demolitions-likely-war-crimes> (käyty 17.6.2022).

11.2.2021. *Egypt: Activist Stripped of Citizenship.* <https://www.hrw.org/news/2021/02/11/egypt-activist-stripped-citizenship> (käyty 2.6.2022).

28.5.2019. *If You Are Afraid for Your Lives, Leave Sinai!*. <https://www.hrw.org/sites/default/files/report_pdf/egypt0519_web3_0.pdf> (käyty 23.6.2022).

15.4.2009. *Egypt: Decree Ends ID Bias Against Baha’is*. <https://www.hrw.org/news/2009/04/15/egypt-decree-ends-id-bias-against-bahais> (käyty 27.6.2022).

ICG (International Crisis Group) 30.1.2007. *Egypt’s Sinai Question.* <https://www.crisisgroup.org/middle-east-north-africa/north-africa/egypt/egypt-s-sinai-question> (käyty 14.6.2022).

Idris, Iffat 2.3.2017. *Sinai Conflict Analysis*. K4D Helpdesk Report. <https://assets.publishing.service.gov.uk/media/5b9a558d40f0b678692eb5d2/K4D_HDR-Sinai_Conflict_Analysis.pdf> (käyty 6.6.2022).

IRB (Immigration and Refugee Board of Canada) 25.10.2021. *Egypt: Passports, including their appearance and security features; requirements and procedures to obtain a passport, including whether documents required to apply for a passport can be obtained by a proxy.* Saatavilla: <https://www.ecoi.net/en/document/2064764.html> (käyty 29.6.2022).

IRIN News

18.7.2012. *No ID, no government services*. <https://www.thenewhumanitarian.org/analysis/2012/07/18/no-id-no-government-services> (käyty 22.6.2022).

16.6.2011. *Egypt’s Bedouins begin to demand equal citizenship rights*. <https://www.thenewhumanitarian.org/news/2011/06/16/bedouins-begin-demand-equal-citizenship-rights> (käyty 1.6.2022).

IPC-IG (International Policy Centre for Inclusive Growth)/Andrade, Marina; Sato, Lucas & Hammad, Maya 2021. *Improving social protection for migrants, refugees and asylum seekers in Egypt: An overview of international practices*. [https://www.unicef.org/egypt/media/6881/file/Improving%20social%20protection%20for%20migrants,%20refugees%20and%20asylum%20seekers%20in%20Egypt%20%7C%20Full%20report.pdf](https://www.unicef.org/egypt/media/6881/file/Improving%20social%20protection%20for%20migrants%2C%20refugees%20and%20asylum%20seekers%20in%20Egypt%20%7C%20Full%20report.pdf) (käyty 27.6.2022).

Maahanmuuttovirasto/maatietopalvelu 29.3.2018. *EGYPTI/palestiinalaiset, kansalaisuus, kansalaisoikeudet, passi, Gaza, matkustaminen, palestiinalaisten matkustusasiakirja, oleskelulupa, oleskelu, matkustusrajoitus, lapset*. Saatavilla Tellus-maatietoportaalista. (käyty 21.6.2022).

Malek, Dalia 2021. *Report on Citizenship Law: Egypt*. Global Citizenship Observatory (GLOBALCIT). <https://cadmus.eui.eu/bitstream/handle/1814/71906/RSCAS_GLOBALCIT_CR_2021_16.pdf> (käyty 2.6.2022).

Al-Masry al-Youm 17.3.2012. بيوت الحدود «بلا أسرار».. تباعدت المسافات والمرض واحدٌ. <https://www.almasryalyoum.com/news/details/166928> (käyty 6.6.2022).

Mohyeldeen, Sherif 11.6.2020. *The Egypt-Sudan Border: A Story of Unfulfilled Promise*. Carnefie Middle East Center. <https://carnegie-mec.org/2020/06/11/egypt-sudan-border-story-of-unfulfilled-promise-pub-81995> (käyty 27.6.2022).

McBride, A. Kelly & Kingston, N. Lindsey 28.11.2013. *Legal Invisibility and the Revolution: Statelessness in Egypt*. Hum Rights Rev 15, 159–175 (2014). Saatavilla: <https://doi.org/10.1007/s12142-013-0298-7> (käyty 6.6.2022).

McManus, Allison 30.6.2020. *The Egyptian Military’s Terrorism Containment Campaign in North Sinai*. <https://carnegieendowment.org/sada/82218> (käyty 26.6.2022).

Middle East Monitor/Ahmet, Laila & Smith, Amelia 3.2.2022. *‘I am now stateless,’ says Egypt activist Ghada Najibe as she awaits appeal*. <https://www.middleeastmonitor.com/20220203-i-am-now-stateless-says-egypt-activist-ghada-najibe-as-she-awaits-appeal/> (käyty 1.6.2022).

Middle East Monitor/Smith, Amelia 7.8.2019. *Under the war on terror Egypt is ethnically cleansing the Sinai Bedouin*. <https://www.middleeastmonitor.com/20190807-under-the-war-on-terror-egypt-is-ethnically-cleansing-the-sinai-bedouin/> (käyty 1.6.2022).

Al-Monitor

18.2.2021. *Egypt’s stateless keep receiving empty promises of citizenship*. <https://www.al-monitor.com/originals/2021/02/egypt-stateless-tribes-sinai-halayeb-shalateen-nationality.html> (käyty 31.5.2022).

6.11.2020. *Egypt heads to Khartoum to avert crisis over disputed Halayeb-Shalateen area.* <https://www.al-monitor.com/originals/2020/11/egypt-sudan-israel-halayeb-shalateen-triangle-dispute-border.html> (käyty 3.6.2022).

MRG (Minority Rights Group International) 01/2019. *Justice Denied, Promises Broken: The Situation of Egypt’s Minorities Since 2014.* <https://minorityrights.org/publications/justice-denied-promises-broken-the-situation-of-egypts-minorities-since-2014/> (käyty 23.6.2022).

The New Arab 8.12.2021. *Bedouin tribe member killed in IS affiliate attack in Egypt’s North Sinai*. <https://english.alaraby.co.uk/news/sinai-attack-kills-egypt-army-backed-tribal-member> (käyty 1.6.2022).

Pierrot, Eirwen-Jane 2013. *A Responsibility to protect: UNHCR and statelessness in Egypt.* UNHCR Policy Development and Evaluation Service. <https://www.unhcr.org/510938469.html> (käyty 20.6.2022).

POMED (Project on Middle East Democracy)/Gilbert, Hilary 30.10.2014. *An Excluded Population. A Nuanced Approach to Sinai’s Bedouin is Necessary to Secure the Region*. <https://pomed.org/wp-content/uploads/2014/10/Policy-Brief-Gilbert-Oct-2014.pdf> (käyty 1.6.2022).

Raseef22/Muhammad, Doaa 9.11.2016. قصة قبيلة "العزازمة" المصرية وأفرادها المحرومون من الجنسية. [https://raseef22.net/article/81448-قصة-قبيلة-العزازمة-المصرية-وأفرادها-ا](https://raseef22.net/article/81448-%D9%82%D8%B5%D8%A9-%D9%82%D8%A8%D9%8A%D9%84%D8%A9-%D8%A7%D9%84%D8%B9%D8%B2%D8%A7%D8%B2%D9%85%D8%A9-%D8%A7%D9%84%D9%85%D8%B5%D8%B1%D9%8A%D8%A9-%D9%88%D8%A3%D9%81%D8%B1%D8%A7%D8%AF%D9%87%D8%A7-%D8%A7) (käyty 14.6.2022).

Refugees International 02/2015. *Lives on Hold: the Human Cost of Statelessness*. Saatavilla: <https://www.refworld.org/docid/47a6eba00.html> (käyty 17.6.2022).

USDOS (United States Department of State)

25.6.2015. *Country Reports on Human Rights Practices for 2014. Egypt.* <https://2009-2017.state.gov/j/drl/rls/hrrpt/2014humanrightsreport/index.htm?year=2014&dlid=236596> (käyty 27.6.2022).

12.4.2022. *2021 Country Reports on Human Rights Practices: Egypt*. <https://www.state.gov/reports/2021-country-reports-on-human-rights-practices/egypt> (käyty 20.6.2022).

El Watan News/Abu Daif, Mohammad 27.11.2015. أبناء قبيلة «الأتمن»: نذهب لاستخراج أوراق رسمية فيقولون: «أنتم سودانيون». <https://www.elwatannews.com/news/details/846070?t=push> (käyty 3.6.2022).

Women’s Refugee Commission 4.6.2013. *Our Motherland, Our Country. Gender Discrimination and Statelessness in the Middle East and North Africa*. <http://www.womensrefugeecommission.org/research-resources/our-motherland-our-country-gender-discrimination-and-statelessness-in-the-middle-east-and-north-africa/> (käyty 21.6.2022).

**Tietoja vastauksesta**

Maahanmuuttoviraston maatietopalvelun kyselyvastaus on laadittu noudattaen Euroopan unionin yhteisiä suuntaviivoja lähtömaatiedon tuottamisesta (2008). Vastaus perustuu huolellisesti valittuihin lähteisiin, joista kaikki on listattu vastauksen lähdeluetteloon. Ilmeisiä ja kiistattomia tosiasioita lukuun ottamatta kaikki esitetty tieto on tarkastettu useammasta lähteestä, ellei muuta erikseen mainita. Vastauksessa esitetyt tiedot on hankittu, arvioitu ja käsitelty huolellisesti, vastausajan ollessa rajattu. Vastaus ei kuitenkaan pyri olemaan kaikenkattava, eikä sitä tule pitää yksinään minkään oleskeluluvan, pakolaisaseman tai turvapaikkahakemuksen perusteena. Vaikka jotain tapahtumaa, henkilöä tai organisaatiota ei olisi mainittu vastauksessa, se ei tarkoita, etteikö kyseistä tapahtumaa olisi tapahtunut tai kyseistä henkilöä tai organisaatiota olisi olemassa. Vastaus ei välttämättä edusta Maahanmuuttoviraston virallista kantaa, eikä se ole poliittinen kannanotto tai oikeudellinen arvio.

**Information on the response**

This response has been compiled by the Country Information Service of the Finnish Immigration Service in accordance with the common EU guidelines for processing country of origin information (2008). The response is based on carefully selected sources of information. All sources used are referenced. With the exception of obvious and indisputable facts, all information presented has been cross-checked from several sources unless stated otherwise. The information provided in the response has been obtained, evaluated and processed carefully within the limited time frame given. However, the response does not aim to be exhaustive, and it should not be considered conclusive as to the merit of any particular claim to a residence permit, refugee status or asylum. Even if a certain event, person or organization is not mentioned in the response, this does not mean that the event has not taken place or that the person or organization does not exist. The response does not necessarily reflect the opinion of the Finnish Immigration Service, and it is not a political statement or a judicial evaluation.

1. BU Intl Human Rights 2/2022, 6; al-Monitor 18.2.2021; Global Voices/Awadalla 16.10.2012. [↑](#footnote-ref-1)
2. Al-Monitor 18.2.2021. [↑](#footnote-ref-2)
3. Beduiinit ovat paimentolaisia. [↑](#footnote-ref-3)
4. Al-Monitor 18.2.2021; Global Voices/Awadalla 16.10.2012. [↑](#footnote-ref-4)
5. Al-Monitor 18.2.2021; Global Voices/Awadalla 16.10.2012; Brookings/Ahmed & Akins 15.2.2012; Daily News Egypt 4.1.2012. [↑](#footnote-ref-5)
6. Al-Monitor 18.2.2021. [↑](#footnote-ref-6)
7. McBride & Kingston 28.11.2013, 162. Huom. kansalaisuuslakia on muutettu vuonna 2004. Tätä ennen egyptiläiset naiset eivät pystyneet antamaan kansalaisuuttaan lapsilleen. Kyselyn 4. kysymyksen alla käsitellään lainsäädäntöä tarkemmin. [↑](#footnote-ref-7)
8. BU Intl Human Rights 02/2022, 65, 71, 78, 95. [↑](#footnote-ref-8)
9. Esim. BU Intl Human Rights 8.12.2020; McBride & Kingston 28.11.2013, 162. [↑](#footnote-ref-9)
10. Osa henkilöistä, jotka ovat riskissä jäädä kansalaisuudettomiksi, voivat olla ns. ”dokumentoimattomia kansalaisia”, eli henkilöitä, jotka syrjivien kansalaisuuslakien tai hallinnollisten esteiden ja tapojen vuoksi eivät pysty hankkimaan tarvittavia asiakirjoja ja todistamaan oikeuttaan Egyptin kansalaisuuteen. BU Intl Human Rights 02/2022, 6. [↑](#footnote-ref-10)
11. McBride & Kingston 28.11.2013, 160. [↑](#footnote-ref-11)
12. Niin ikään esimerkiksi vuonna 2013 UNHCR:n tiedossa Egyptissä oli 60 kansalaisuudetonta, joista kaikki olivat ikääntyneitä armenialaisia. Tälle ryhmälle on tarjottu Egyptissä suojelua perustuen vanhaan sopimukseen UNHCR:n ja Egyptin valtion välillä. Pierrot 2013, 4. [↑](#footnote-ref-12)
13. USDOS 12.4.2022. [↑](#footnote-ref-13)
14. Pierrot 2013, 4. [↑](#footnote-ref-14)
15. Al-Monitor 18.2.2021; Raseef22/Muhammad 9.11.2016; Global Voices/Awadalla 16.10.2012; Brookings/Ahmed & Akins 15.2.2012; Daily News Egypt 4.1.2012. [↑](#footnote-ref-15)
16. Global Voices/Awadalla 16.10.2012; al-Masry al-Youm 17.3.2012. [↑](#footnote-ref-16)
17. Al-Masry al-Youm 17.3.2012. [↑](#footnote-ref-17)
18. ICG 30.1.2007, 9 alaviite 61. [↑](#footnote-ref-18)
19. Raseef22/Muhammad 9.11.2016. [↑](#footnote-ref-19)
20. Al-Masry al-Youm 17.3.2012. [↑](#footnote-ref-20)
21. Daily News Egypt 4.1.2012; Global Voices/Awadalla 16.10.2012. [↑](#footnote-ref-21)
22. Daily News Egypt 4.1.2012. [↑](#footnote-ref-22)
23. Global Voices/Awadalla 16.10.2012. [↑](#footnote-ref-23)
24. Raseef22/ Muhammad 9.11.2016. [↑](#footnote-ref-24)
25. Daily News Egypt 4.1.2012. [↑](#footnote-ref-25)
26. Al-Monitor 18.2.2021. [↑](#footnote-ref-26)
27. USDOS 12.4.2022. [↑](#footnote-ref-27)
28. Al-Monitor 18.2.2021. [↑](#footnote-ref-28)
29. BU Intl Human Rights 02/2022, 80. [↑](#footnote-ref-29)
30. Ks. esim. IRIN News 16.6.2011; Middle East Monitor/Smith 7.8.2019; Gentry 24.6.2018. [↑](#footnote-ref-30)
31. IRIN News 16.6.2011; Gentry 24.6.2018; POMED/Gilbert 30.10.2014. [↑](#footnote-ref-31)
32. IRIN News on nykyään The New Humanitarian, voittoa tavoittelematon humanitaarisiin ilmiöihin keskittyvä uutistoimisto. Ennen vuotta 2015 IRIN News oli YK:n koordinoima projekti. [↑](#footnote-ref-32)
33. IRIN News 16.6.2011. [↑](#footnote-ref-33)
34. POMED/Gilbert 30.10.2014. [↑](#footnote-ref-34)
35. POMED/Gilbert 30.10.2014; IRIN News 16.6.2011. [↑](#footnote-ref-35)
36. POMED/Gilbert 30.10.2014. [↑](#footnote-ref-36)
37. POMED/Gilbert 30.10.2014. [↑](#footnote-ref-37)
38. Raseef22/Muhammad 9.11.2016. [↑](#footnote-ref-38)
39. Gentry 24.6.2018. [↑](#footnote-ref-39)
40. POMED/Gilbert 30.10.2014; IRIN News 16.6.2011. [↑](#footnote-ref-40)
41. POMED/Gilbert 30.10.2014. [↑](#footnote-ref-41)
42. POMED/Gilbert 30.10.2014; IRIN News 16.6.2011. [↑](#footnote-ref-42)
43. IRIN News 16.6.2011. [↑](#footnote-ref-43)
44. Middle East Monitor/Smith 7.8.2019. [↑](#footnote-ref-44)
45. Gilbert 2010, 179–180. Arvion on esittänyt vuonna 2007 haastateltu egyptiläinen USAID:n (United States Agency for International Development) työntekijä. [↑](#footnote-ref-45)
46. IRIN News 18.7.2012. [↑](#footnote-ref-46)
47. BU Intl Human Rights 02/2022, 6. [↑](#footnote-ref-47)
48. Ahram Online/El-Rashidi 29.9.2012. [↑](#footnote-ref-48)
49. Al-Monitor 18.2.2021. [↑](#footnote-ref-49)
50. Al-Monitor 6.11.2020; Mohyeldeen 11.6.2020. [↑](#footnote-ref-50)
51. BU Intl Human Rights 02/2022, 88. [↑](#footnote-ref-51)
52. El Watan News/Abu Daif 27.11.2015. [↑](#footnote-ref-52)
53. Egypt Independent/al-Masry al-Youm 12.10.2014. [↑](#footnote-ref-53)
54. Al-Monitor 18.2.2021. [↑](#footnote-ref-54)
55. BU Intl Human Rights 02/2022, 88. [↑](#footnote-ref-55)
56. Maahanmuuttovirasto/maatietopalvelu 29.3.2018. [↑](#footnote-ref-56)
57. Badil 2019, 73. [↑](#footnote-ref-57)
58. USDOS 12.4.2022. [↑](#footnote-ref-58)
59. UNHCR:n tilaston mukaan vuonna 2021 Egyptissä oli 70 021 palestiinalaista. UNHCR, Refugee Statistics <https://www.unhcr.org/refugee-statistics/download/?url=9j3Ydl>. Huom. UNHCR ei listaa näitä henkilöitä kansalaisuudettomiksi. [↑](#footnote-ref-59)
60. BU Intl Human Rights 02/2022, 109. [↑](#footnote-ref-60)
61. BU Intl Human Rights 02/2022, 105. [↑](#footnote-ref-61)
62. BU Intl Human Rights 02/2022, 36, [↑](#footnote-ref-62)
63. Hanmer & Elefante 07/2016, 19. [↑](#footnote-ref-63)
64. BU Intl Human Rights 02/2022, 62. [↑](#footnote-ref-64)
65. Epävirallinen tapaoikeudellinen islamilainen avioliitto. [↑](#footnote-ref-65)
66. BU Intl Human Rights 02/2022, 66–69. [↑](#footnote-ref-66)
67. BU Intl Human Rights 02/2022, 65. [↑](#footnote-ref-67)
68. CMRS 6/2021, 41–42, 65. [↑](#footnote-ref-68)
69. CMRS 6/2021, 32, 65. [↑](#footnote-ref-69)
70. Farahat 6/2017. [↑](#footnote-ref-70)
71. BU Intl Human Rights 18.10.2021. [↑](#footnote-ref-71)
72. Egyptin perustuslaki 2014, artikla 6. [↑](#footnote-ref-72)
73. Refugees International 02/2005, 28. [↑](#footnote-ref-73)
74. Egyptin sisäministeriö. Säädös 12025/2004 koskien lakia 154/2004. [↑](#footnote-ref-74)
75. ElChazli 2012, 19. [↑](#footnote-ref-75)
76. Kansainvälinen pakolaisnaisten ja -lapsien aseman parantamiseen keskittyvä järjestö. [↑](#footnote-ref-76)
77. Women’s Refugee Commission 4.6.2013, 9. [↑](#footnote-ref-77)
78. McBride & Kingston 28.11.2013, 162 alaviite 4. [↑](#footnote-ref-78)
79. Middle East Monitor/Ahmet & Smith 3.2.2022; HRW 11.2.2021. [↑](#footnote-ref-79)
80. Middle East Monitor/Ahmet & Smith 3.2.2022. [↑](#footnote-ref-80)
81. Yhdysvaltain vuotta 2014 koskevan ihmisoikeusraportin mukaan suurin osa 800:sta oli palestiinalaisia, ja syynä tähän olivat heidän väitetyt siteensä Gazan kaistaletta hallitsevaan Hamas-järjestöön. USDOS 25.6.2015, 26. [↑](#footnote-ref-81)
82. Egypt Independent/al-Masry al-Youm 29.10.2014. [↑](#footnote-ref-82)
83. IRB 25.10.2021. [↑](#footnote-ref-83)
84. Egyptin sisäministeriö on vuonna sallinut ei-tunnustettujen uskontojen jäsenten henkilökorteista uskontomerkinnän jätettävän tyhjäksi. HRW 15.4.2009. [↑](#footnote-ref-84)
85. BU Intl Human Rights 02/2022, 72–73, 76. [↑](#footnote-ref-85)
86. MRG 01/2019, 16. [↑](#footnote-ref-86)
87. Brookings/Ahmed & Akins 15.2.2012; [↑](#footnote-ref-87)
88. Aikavälillä 2009–2010 haastateltu 17 kansalaisuudetonta, joista 8 oli pidätettyinä. On epäselvää, oliko kukaan haastatelluista syntynyt Egyptissä. [↑](#footnote-ref-88)
89. McBride & Kingston 28.11.2013, 163. [↑](#footnote-ref-89)
90. BU Intl Human Rights 02/2022, 111–112. [↑](#footnote-ref-90)
91. YK:n kehitysohjelman (UNDP) ja Brasilian hallinnon sopimuksesta perustettu organisaatio, joka toimii kansainvälisesti asiantuntijana kehitysasioissa. [↑](#footnote-ref-91)
92. IPC-IG/Andrade et al. 2021, 54. [↑](#footnote-ref-92)
93. DFAT 17.6.2019, 46. [↑](#footnote-ref-93)
94. Brookings/Ahmed & Akins 15.2.2012; Raseef22/Mohammad 9.11.2016. [↑](#footnote-ref-94)
95. Raseef22/Muhammad 9.11.2016. [↑](#footnote-ref-95)
96. McBride & Kingston 28.11.2013, 164. [↑](#footnote-ref-96)
97. Al-Masry al-Youm 17.3.2012. [↑](#footnote-ref-97)
98. IRIN News 18.7.2012. [↑](#footnote-ref-98)
99. El Watan News/Abu Daif 27.11.2015. [↑](#footnote-ref-99)
100. MRG 01/2019, 22; Idris 2.3.2017, 3. [↑](#footnote-ref-100)
101. Idris 2.3.2017, 3. [↑](#footnote-ref-101)
102. Idris 2.3.2017, 3–4. [↑](#footnote-ref-102)
103. McManus 30.6.2020. [↑](#footnote-ref-103)
104. HRW 2022. [↑](#footnote-ref-104)
105. McManus 30.6.2020. [↑](#footnote-ref-105)
106. Idris 2.3.2017, 3–4. [↑](#footnote-ref-106)
107. HRW 2022. Pohjois-Siinain puolustusministeriölle annetut valtuudet myönnetään HRW:n mukaan kuudeksi kuukaudeksi kerrallaan, ja ne voidaan uusia niin kauan kuin hallinto katsoo, että alueella on yhä terrorismiuhka. [↑](#footnote-ref-107)
108. HRW 28.5.2019. [↑](#footnote-ref-108)
109. Middle East Monitor/Smith 7.8.2019. [↑](#footnote-ref-109)
110. HRW 17.3.2021. [↑](#footnote-ref-110)
111. Ks. CMRS 06/2021, 22. [↑](#footnote-ref-111)
112. McBride & Kingston 28.11.2013, 164. [↑](#footnote-ref-112)
113. Aikavälillä 2009–2010 haastateltu 17 kansalaisuudetonta, joista 8 oli pidätettyinä. On epäselvää, oliko kukaan haastatelluista syntynyt Egyptissä. [↑](#footnote-ref-113)
114. McBride & Kingston 28.11.2013, 164. [↑](#footnote-ref-114)
115. Genevessä päämajaa pitävä kansainvälinen ihmisoikeusjärjestö, joka pyrkii edistämään pidätettyjen ei-kansalaisten kuten maahanmuuttajien, pakolaisten ja turvapaikanhakijoiden oikeuksia. [↑](#footnote-ref-115)
116. GDP 09/2018, 8. [↑](#footnote-ref-116)
117. IRB 25.10.2021. [↑](#footnote-ref-117)
118. Esim. BU Intl Human Rights 02/2022, 84. [↑](#footnote-ref-118)
119. Esim. Hanmer & Elefante 07/2016, 19; BU Intl Human Rights 02/2022, 62. [↑](#footnote-ref-119)
120. BU Intl Human Rights 02/2022, 128–129. [↑](#footnote-ref-120)
121. Daily News Egypt 4.1.2012; Global Voices/Awadalla 16.10.2012. [↑](#footnote-ref-121)
122. Al-Monitor 18.2.2021. [↑](#footnote-ref-122)
123. Middle East Monitor/Ahmet & Smith 3.2.2022; HRW 11.2.2021; USDOS 25.6.2015, 26. [↑](#footnote-ref-123)
124. USDOS 12.4.2022. [↑](#footnote-ref-124)
125. Al-Monitor 18.2.2021. [↑](#footnote-ref-125)
126. Raseef22 9.11.2016. [↑](#footnote-ref-126)
127. El Watan News/Abu Daif 27.11.2015. [↑](#footnote-ref-127)
128. Malek 2021, 9. [↑](#footnote-ref-128)
129. Egyptin kansalaisuuslaki, laki nro 26/1975, artikla 2. [↑](#footnote-ref-129)
130. Egyptin kansalaisuuslaki 154/2004. [↑](#footnote-ref-130)
131. Egyptin kansalaisuuslaki, laki nro 26/1975, artikla 4. [↑](#footnote-ref-131)
132. CMRS 6/2021, 23. [↑](#footnote-ref-132)
133. Noin 354 978 euroa 23.6.2022 kurssilla. <https://www.xe.com/> [↑](#footnote-ref-133)
134. CMRS 6/2021, 24. [↑](#footnote-ref-134)
135. Laki 26/1975 artikla 7. Pois lukien tilanteet, joissa aviopuoliso on menehtynyt ennen kahden vuoden täyttymistä. [↑](#footnote-ref-135)
136. BU Intl Human Rights 02/2022, 33. [↑](#footnote-ref-136)